இது வலியை குணப்படுத்தும் செயலைப் பொறுத்தமட்டில் ஓரளவு மருந்து சிகிச்சையை ஒத்ததாக இருக்கிறது, ஆனால் கருவுறாமைக்கான சிகிச்சையில் அறுவை சிகிச்சையின் விளைவுத்திறனானது குறிப்பிடத்தக்கதாக உள்ளது. இடமகல் கருப்பை அகப்படலத்தின் அறுவை சிகிச்சையினால் கருவுறுத்திறனை (கருவுறுதல் வீதம்) இரட்டிப்பாகியதாக ஓர் ஆய்வு காண்பித்தது. குறைந்தபட்ச/மிதமான இடமகல் கருப்பை அகப்படலத்திற்கு அறுவை சிகிச்சைக்குப் பிறகு மருந்து ஒடுக்கத்தைப் பயன்படுத்துவதால் கருவுறாமைக் குறைபாடுள்ள நோயாளிகளுக்கு நன்மைகள் எதுவும் ஏற்பட்டதாகத் தெரியவில்லை. அண்ட விடுப்பைத் தூண்டும் (க்ளோமிஃபைன் சிட்ரேட், கோணடோட்ரோபின்கள்) கருவுறாமைக்கான மருந்துகளை கருப்பையக விந்து செலுத்தல் (IUI) சிகிச்சையுடன் சேர்த்துப் பயன்படுத்துவதால் இந்த நோயாளிகளில் கருவுறுதலுக்கான வாய்ப்பு அதிகரிக்கிறது.

இடமகல் கருப்பை அகப்படலம் உள்ள பல பெண்களுக்கு கருவுறுத் திறனை மேம்படுத்துவதில் செயற்கைக் கருத்தரிப்பு (IVF) செயலாக்கங்கள் செயல்திறன் மிக்கவையாக உள்ளன. ஆய்வகத்தில் விந்தணுவையும் முட்டைகளையும் சேர்த்து அதன் மூலம் உருவாகும் கருவை பெண்ணின் கருப்பையில் செலுத்துவது IVF சிகிச்சையினால் சாத்தியமாகிறது. இடமகல் கருப்பை அகப்படலத்துடன் தொடர்புடைய கருவுறாமைக் குறைபாட்டின் போது IVF சிகிச்சையை எப்போது பயன்படுத்த வேண்டும் என்பதை முடிவு செய்யும்போது, நோயாளியின் வயது, இடமகல் கருப்பை அகப்படலத்தின் தீவிரத் தன்மை, பிற கருவுறாமைக் காரணிகள் இருப்பது மற்றும் கடந்த சிகிச்சைகளின் முடிவுகள் மற்றும் எடுத்துக்கொண்ட கால அளவுகள் ஆகியவற்றறக் கருத்தில்கொள்வது அவசியமாகும்.


சாத்தியக்கூறுள்ள காரணங்கள்
நோய் நிலை
கருவுறாமைக்கான சிகிச்சை
நோய் அறுதியிடல்